U svijetu sve brže rastućeg razvoja tehnologija želimo potaknuti novi val kreativnog pisanja. S tim naumom iQ magazin za tehnologiju i popularnu znanost pokreće izbor najbolje kratke znanstveno­ fantastične priče.

Tema priče je slobodna, ali postavili smo određene smjernice. Budući da je IQ tehnološki magazin, poželjno je da pokretač i okosnica radnje budu tehnologija ili tehnološki razvoj, u smislu njihovog utjecaja na pojedinca i/ili društvo. Drugim riječima, ne zanima nas toliko 'stručna' razrada tehnoloških koncepata i ideja, koliko sociološki i psihološki efekt tehnologije na likove. Poželjno je da se radnja priče odvija u budućnosti, ali to naravno nije uvjet. Bitno je da priča poštuje zakonitosti SF žanra.

Pravo natjecanja imaju svi građani Republike Hrvatske i građani iz inozemstva koji pišu hrvatskim jezikom.

Natječaj je javan. Autori nam uz priču trebaju poslati svoje puno ime i prezime, telefon i adresu (javno objavljujemo samo ime i prezime). Valja također poslati svoju fotografiju i kratke podatke o svom životu i radu. Priče se mogu objaviti i pod pseudonimom, ali podaci moraju biti poznati redakciji.

Logo za priču kreirao je Milan Ilić (Večernji list):

Foto: Milan Ilić/Večernji list

Najbolje pristigle priče u cijelosti ćemo objavljivati na portalu Vecernji.hr. I vi možete sudjelovati u izboru najboljih priča, u finalni izbor ući će i priče s najviše glasova čitatelja u online anketi na našem portalu. Također, priča s najviše glasova u anketi u svakom krugu bit će u cijelosti objavljena i u iQ magazinu, a održat ćemo više krugova izbora tijekom cijele godine.

Molimo autoru da poštuju sljedeće propozicije, te da ne šalju već objavljivane radove .

Propozicije: ­ - broj znakova: do 7200 znakova

- obavezna numeracija stranica

- obavezan font Times New Roman (ili neki tome odgovarajući serifni font), a veličinu fonta 12

- slanje u rtf ili doc formatu

Žiri: Milena Benini (predsjednica), Tomislav Hrastovčak (iQ magazin i Poslovni.hr), Milena Zajović (Večernji list), Ivan Polojac, PR Specialist Samsung Electronics Adriatic, Zagreb, Danijel Lijović, izvršni urednik portala Vecernji.hr.

Rok za prvi krug traje od danas do 21. travnja ove godine.

Priče nam šaljite na e­-mail adresu iq@vecernji.net (sa subjectom SF priča). Priča se može poslati i poštom. Na adresu iQ redakcija, Večernji list, Oreškovićeva 6H/1, Zagreb, s napomenom SF priča.

Nagrada za najbolju kratku SF priču iQ magazina i Samsunga na kraju godine bit će tablet Galaxy Note 10.1

>>Predsjednica žirija Milena Benini: Mogu izvanzemaljci sletjeti i u Istru, a ne uvijek u Ameriku